CELEX: 32008R0463
Language: sk
Date: 2008-05-28 00:00:00
Title: Nariadenie Komisie (ES) č. 463/2008 z  28. mája 2008 , ktorým sa opravuje nariadenie (ES) č. 1484/95, pokiaľ ide o reprezentatívne ceny v sektore hydinového mäsa a vajec a pre vaječný albumín, tak ako boli upravené nariadením (ES) č. 346/2008

29.5.2008   
            
            
               SK
            
            
               Úradný vestník Európskej únie
            
            
               L 139/5
            
         
      NARIADENIE KOMISIE (ES) č. 463/2008
   z 28. mája 2008,
   ktorým sa opravuje nariadenie (ES) č. 1484/95, pokiaľ ide o reprezentatívne ceny v sektore hydinového mäsa a vajec a pre vaječný albumín, tak ako boli upravené nariadením (ES) č. 346/2008
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (EHS) č. 2771/75 z 29. októbra 1975 o spoločnej organizácii trhu s vajcami (1), a najmä na jeho článok 5 ods. 4,
   so zreteľom na nariadenie Rady (EHS) č. 2777/75 z 29. októbra 1975 o spoločnej organizácii trhu s hydinovým mäsom (2), a najmä na jeho článok 5 ods. 4,
   so zreteľom na nariadenie Rady (EHS) č. 2783/75 z 29. októbra 1975 o spoločnom systéme obchodovania s ovalbumínom a laktalbumínom (3), a najmä na jeho článok 3 ods. 4,
   keďže:
   
               (1)
            
            
               V prílohe k nariadeniu Komisie (ES) č. 346/2008 (4), ktoré upravuje reprezentatívne ceny v sektore hydinového mäsa a vajec a pre ovalbumín, stanovené nariadením Komisie (ES) č. 1484/95 z 28. júna 1995, ktorým sa stanovujú podrobné pravidlá uplatňovania systému dodatočných dovozných ciel a stanovujúce dodatočné dovozné clá v sektoroch hydinového mäsa, vajec a pre vaječný albumín (5), sa zistila chyba. Uvedená chyba by sa preto mala opraviť.
            
         
               (2)
            
            
               Vzhľadom na to, že reprezentatívne ceny a stanovené záruky vyplývajúce z opravy sú pre dovozcov výhodné, uplatňovanie tohto nariadenia by sa malo ustanoviť od dátumu uplatňovania nariadenia (ES) č. 346/2008. Pre číselné znaky výrobkov, ktorých sa to dotýka, by sa malo ustanoviť vrátenie preplatkov na cle v súlade s článkom 236 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (6), a s príslušnými vykonávacími ustanoveniami ustanovenými nariadením Komisie (EHS) č. 2454/93 (7).
            
         
               (3)
            
            
               Nariadenie (ES) č. 1484/95, zmenené a doplnené nariadením (ES) č. 346/2008, by sa preto malo zodpovedajúcim spôsobom opraviť.
            
         
               (4)
            
            
               Opatrenia určené v tomto nariadení sú v súlade so stanoviskom Riadiaceho výboru pre hydinové mäso a vajcia,
            
         PRIJALA TOTO NARIADENIE:
   Článok 1
   Reprezentatívne ceny a záruky uplatniteľné na určité výrobky z prílohy I k nariadeniu (ES) č. 1484/95, zmenenému a doplnenému nariadením (ES) č. 346/2008, sa opravujú v súlade s prílohou k tomuto nariadeniu.
   Článok 2
   Keď sú reprezentatívne ceny a záruky vyplývajúce z tohto nariadenia pre dovozcov výhodnejšie ako reprezentatívne ceny a záruky, ktoré sa uvádzajú v prílohe k nariadeniu (ES) č. 346/2008, colný úrad, v ktorom sa zúčtovali clá, vykoná na žiadosť dotknutého subjektu čiastočné vrátenie preplatkov na cle za výrobky pôvodom z príslušných tretích krajín, ktoré boli uvedené do voľného obehu počas obdobia uplatňovania opravených nariadení. Žiadosti o vrátenie sa musia predložiť najneskôr v posledný deň tretieho mesiaca nasledujúceho po mesiaci, v ktorom nadobúda účinnosť toto nariadenie, spolu s vyhlásením o prepustení príslušných dovezených výrobkov do voľného obehu.
   Článok 3
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   Uplatňuje sa od 18. apríla 2008.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 28. mája 2008
      
         
            Za Komisiu
         
         Jean-Luc DEMARTY
         
         
            generálny riaditeľ pre poľnohospodárstvo a rozvoj vidieka
         
      
   
   
      (1)  Ú. v. ES L 282, 1.11.1975, s. 49. Nariadenie naposledy zmenené a doplnené nariadením (ES) č. 679/2006 (Ú. v. EÚ L 119, 4.5.2006, s. 1). Nariadenie (EHS) č. 2771/75 sa od 1. júla 2008 nahradí nariadením (ES) č. 1234/2007 (Ú. v. EÚ L 299, 16.11.2007, s. 1).
   
      (2)  Ú. v. ES L 282, 1.11.1975, s. 77. Nariadenie naposledy zmenené a doplnené nariadením (ES) č. 679/2006 (Ú. v. EÚ L 119, 4.5.2006, s. 1). Nariadenie (EHS) č. 2777/75 sa od 1. júla 2008 nahradí nariadením (ES) č. 1234/2007 (Ú. v. EÚ L 299, 16.11.2007, s. 1).
   
      (3)  Ú. v. ES L 282, 1.11.1975, s. 104. Nariadenie naposledy zmenené a doplnené nariadením (ES) č. 2916/95 (Ú. v. ES L 305, 19.12.1995, s. 49).
   
      (4)  Ú. v. EÚ L 108, 18.4.2008, s. 18.
   
      (5)  Ú. v. ES L 145, 29.6.1995, s. 47. Nariadenie naposledy zmenené a doplnené nariadením (ES) č. 448/2008 (Ú. v. EÚ L 134, 23.5.2008, s. 15).
   
      (6)  Ú. v. ES L 302, 19.10.1992, s. 1. Nariadenie naposledy zmenené a doplnené nariadením Rady (ES) č. 1791/2006 (Ú. v. EÚ L 363, 20.12.2006, s. 1).
   
      (7)  Ú. v. ES L 253, 11.10.1993, s. 1. Nariadenie naposledy zmenené a doplnené nariadením (ES) č. 214/2007 (Ú. v. EÚ L 62, 1.3.2007, s. 6).
   
      PRÍLOHA
      Reprezentatívna cena pre výrobky patriace pod číselný znak KN 0207 14 10 a pôvodom z 01 sa nahrádza takto:
      
         
                     „Číselný znak KN
                  
                  
                     Opis tovaru
                  
                  
                     Reprezentatívna cena
                     (v EUR/100 kg)
                  
                  
                     Záruka uvedená v článku 3 ods. 3
                     (v EUR/100 kg)
                  
                  
                     Pôvod (1)
                     
                  
               
                     0207 14 10
                  
                  
                     Vykostené kusy kohútov alebo sliepok, mrazené
                  
                  
                     220,0
                  
                  
                     24
                  
                  
                     01
                  
               
      
         (1)  Pôvod dovozov:
      
                  01
               
               
                  Brazília
               
            
                  02
               
               
                  Argentína
               
            
                  03
               
               
                  Čile“